પ્રિન્સ ઓફ પર્શિયા સિરીઝની આ એક વધુ (લગભગ ચોથી?) ગેમ છે. આજ સુધી કેટલાયે હીટ મૂવીઝ પરથી ફિલ્મ બનાવવાનો ટ્રેન્ડ ચાલ્યો આવે છે. જેમાં સ્પાઈડરમેન, સુપરમેન થી માંડીને મેટ્રિક્સ, સ્ટારવોર્સ, અવતાર અને બીજી કેટલીય ગેમનો સમાવેશ થાય છે. પણ પ્રિન્સ ઓફ પર્શિયા એક એવી ગેમ છે કે જેના પરથી મૂવી બનાવવામાં આવ્યું. તેનું મૂવી રૂપાંતરણ હમણાં જ મેં જોયું. (જો કે ગેમ રમવા જેવી મજા મૂવીમાં નથી આવતી.) પ્રિન્સ ઓફ પર્શિયા – ફરગોટન સેન્ડ્સ સિરીઝની બીજી બધી જ ગેમની જેમ જ એરોબેટિક સ્ટન્ટ્સ. સ્પીડ અને સ્વૉર્ડ કોમ્બેટ એટલે કે તલવારબાજીની ગેમ છે. મારામારી તો ઠીક પણ એમાં ડગલે અને પગલે જે સ્ટન્ટ્સ કરવા પડે છે અને જે ઝડપ અને ચપળતા દાખવવી પડે છે એ ગેમને ખૂબ રસપ્રદ બનાવી દે છે. ઉપરાંત જક્કાસ ગ્રાફીક્સ, સુપર્બ સાઉન્ડ અને થ્રીલીંગ સ્ટોરી. એક્શન એડવેન્ચરના રસિયાઓએ મૂકવા જેવી નથી.કમ્પ્યુટર સિવાય આ ગેમ PS3 , XBOX360 અને PSP માટે પણ ઉપલબ્ધ છે. કમનસીબે PS2 માટે તે નથી મળતી એટલે ત્યાં મારે જૂનો ભાગ (ટુ થ્રોન્સ) રમીને સંતોષ માણવો પડશે. પણ આ પ્રકારની ગેમ ખરેખર તો કન્સોલ (એટલે કે પીએસ ટુ, થ્રી કે એક્સબોક્સ 360) પર જ રમવાની મજા આવે.